Source: https://e-justice.europa.eu/content_small_claims-354-se-maximizeMS-hu.do?member=1
Timestamp: 2019-10-17 06:11:26
Document Index: 24160246

Matched Legal Cases: ['bíróság ', 'bíróság ', 'bíróság ', 'Bíróság ', 'bíróság ', 'bíróság ', 'bíróság ']

A kis értékű követelések európai eljárását megindító kérelem elbírálására hatáskörrel rendelkező bíróság a járásbíróság (tingsrätt).
A kis értékű követelések európai eljárását megindító kérelmeket közvetlenül vagy postai úton kell benyújtani az illetékes járásbírósághoz.
A járásbíróság, vagy, ha a kis értékű követelések európai eljárásában hozott ítélet ellen fellebbezést nyújtottak be, a fellebbviteli bíróság (hovrätt) vagy a Legfelsőbb Bíróság (Högsta domstolen). Tájékoztatás a svéd bíróságok honlapján is elérhető: http://www.domstol.se/.
A hatóság elektronikus úton is kézbesíthet iratokat (pl. e-mailben vagy faxon). A kézbesítési módszer kiválasztásakor az első szempont, hogy az az irat tartalmának és méretének megfelelő legyen, és a lehető legkevesebb költséggel és kényelmetlenséggel járjon. Az iratokat nem lehet olyan módon kézbesíteni, amely az eset körülményeire tekintettel nem megfelelő.
Más írásbeli közlemények postai vagy elektronikus úton is küldhetők (pl. e-mailben vagy faxon).
A dokumentumok elektronikus kézbesítésének elfogadása nem kötelező.
A kérelem illetéke 900 SEK. Az illetéket bankkártyával (Mastercard/Visa) vagy banki átutalással, a svéd bíróságok honlapján lehet megfizetni: http://www.betala.domstol.se/.
A járásbíróság ítélete ellen fellebbezést lehet benyújtani a fellebbviteli bírósághoz. A fellebbezésnek az ítélet felek általi kézhezvételétől számított három héten belül be kell érkeznie a járásbírósághoz. A fellebbezést az illetékes fellebbviteli bíróságnak kell címezni.
Ha az egyik fél a járásbíróság ítélete ellen fellebbezést nyújtott be, a másik fél a fent említett lehetőségeken kívül az első félre vonatkozó jogorvoslati határidő leteltét követő egy héten belül fellebbezhet az ítélet ellen. Ez a fellebbezés hatályát veszti, ha az első fellebbezést visszavonják, vagy az más okból megszűnik.
A fellebbviteli bíróság ítélete ellen a Legfelsőbb Bírósághoz lehet fellebbezni. A fellebbezésnek az ítélet felek általi kézhezvételétől számított négy héten belül be kell érkeznie a fellebbviteli bírósághoz.
A felülvizsgálat iránti kérelmet az illetékes fellebbviteli bírósághoz kell benyújtani.
A kis értékű követelések európai eljárásában hozott ítéletről szóló igazolás akkor fogadható el, ha azt svéd vagy angol nyelven állították ki, vagy lefordították ezekre a nyelvekre.
A svédországi végrehajtás tekintetében a svéd végrehajtási hatóság (Kronofogdemyndigheten) rendelkezik hatáskörrel. Ugyanezen hatóság hozza meg a 23. cikk szerinti határozatokat is.